**SENĀTA LĒMUMS**

RTU Senāta 2017. gada 25. septembra sēde (protokols Nr. 612)

**Par RTU Augstas enerģijas daļiņu fizikas un paātrinātāju tehnoloģiju centra izveidi un tā nolikuma apstiprināšanu**

RTU Senāts nolemj izveidot struktūrvienību “Augstas enerģijas daļiņu fizikas un paātrinātāju tehnoloģiju centrs” un apstiprināt tā nolikumu.

**Augstas enerģijas daļiņu fizikas**

**un paātrinātāju tehnoloģiju centra**

**NOLIKUMS**

*Pieņemts saskaņā ar Augstskolu likuma 15. panta pirmo daļu.*

**1. VISPĀRĪGIE NOTEIKUMI**

1.1. Augstas enerģijas daļiņu fizikas un paātrinātāju tehnoloģiju centrs (turpmāk tekstā – Centrs) ir Rīgas Tehniskās universitātes (turpmāk tekstā – RTU) struktūrvienībaun ir pakļauta RTU zinātņu prorektoram.

1.2. Centra adrese ir Kaļķu iela 1, Rīga, LV-1658*,* Latvija.

1.3. Centra darbības tiesiskais pamats ir Latvijas Republikas normatīvie akti, RTU Satversme un Senāta lēmumi.

1.4. Centru dibina un tās nolikumu apstiprina ar RTU Senāta lēmumu pēc zinātņu prorektora ierosinājuma.

1.5. Centra nosaukums angļu valodā: *Centre of High Energy Physics and Accelerator Technologies*.

**2. DARBĪBAS MĒRĶIS UN GALVENIE UZDEVUMI**

# 2.1. Centra darbības mērķis – attīstīt starpdisciplināru fundamentālo pētniecību augstas enerģijas daļiņu fizikas un paātrinātāju tehnoloģiju jomā, iesaistot kodolpētniecības nozares pētījumu projektos zinātnisko un akadēmisko personālu, kā arī studentus.

2.2. Centra galvenie uzdevumi ir:

* attīstīt augstas enerģijas daļiņu fizikas zinātni un pētniecību;
* veicināt zinātniskā personāla un studentu iesaistīšanos fundamentālajos pētījumos augstas enerģijas fizikas jomā;
* sekmēt pedagoģiskā, zinātniskā un tehniskā personāla kompetences un kapacitātes paaugstināšanu augstas enerģijas daļiņu fizikas un ar to saistīto tehnoloģiju jomā;
* veikt augstas enerģijas daļiņu fizikas apmācību, piesaistot ārvalstu mācībspēkus;
* kordinēt un atablstīt ar ausgtas enerģijas daļiņu fiziku un daļiņu paātrinātājiem saistīto tehnoloģiju izstrādi, kā arī pedagoģiskā, zinātniskā, tehniskā personāla un studentu iesaistīšanu zinātniski tehniskajās grupās, eksperimentos un pētniecības projektos;
* sadarbībā ar Eiropas Kodolpētniecības organizāciju CERN izstrādāt jaunu starpdisciplināru daļiņu fizikas studiju programmu (t.sk. piesaistot citu Latvijas univeristāšu un CERN mācībspēkus). Veidot šo programmu sadarbībā ar ekvivalentām ārvalstu universitāšu programmām;
* izstrādāt “Eiropas Kodolpētniecības organizācijas (CERN) Latvijas Nacionālā kontaktpunkta rīcības plānu” un piedalīties šī plāna izpildē;
* koordinēt un nodrošināt Latvijas dalību *Compact Muon Solenoid* (CMS) eksperimentā;
* koordinēt un nodrošināt RTU dalību *Future Circular Collider* *Study* (FCC) projektā;
* koordinēt un veicināt Latvijas jauno zinātnieku apmācību un darbu CERN;
* veicināt uzņēmumu iesaisti augstas enerģijas daļiņu un paātrinātāju tehnoloģiju pētniecībā un attīstībā;
* īstenot nacionāla un starptautiska līmeņa pētniecības projektus;
* organizēt sadarbību ar RTU struktūrvienībām, Latvijas augstskolām un zinātniskajiem institūtiem, ārvalstu augstskolām un zinātniskās pētniecības organizācijām;
* sadarboties ar uzņēmumiem, valsts pārvaldes iestādēm, organizācijām, kā arī nozaru asociācijām centra uzdevumu īstenošanā;
* organizēt seminārus un konferences;
* piesaistīt finanšu līdzekļus, izpildot pētniecības projektus;
* pildīt citas RTU Satversmē paredzētās darbības.

**3. CENTRA PERSONĀLS**

3.1.Centru vadītāju, pēc zinātņu prorektora ieteikuma, darbā pieņem rektors.

3.2. Centra vadītājs:

* + 1. vada Centru un atbild par tā darbu;
    2. pārstāv Centru RTU administratīvajās institūcijās un saskaņā ar zinātņu prorektora pilnvarojumu, arī ārpus RTU;
    3. ir tiesīgs izvirzīt Centra vadītāja vietnieka kandidatūru apstiprināšanai zinātņu prorektoram;
    4. nosaka Centra vadītāja vietnieka pienākumu apjomu;
    5. sagatavo Centra darbu reglamentējošo dokumentu projektus un iesniedz tos izskatīšanai zinātņu prorektoram;
    6. veic citas darbības saskaņā ar ārējos un RTU iekšējos normatīvajos aktos noteikto.
  1. Centra vadītājs, saskaņā ar spēkā esošajiem normatīvajiem aktiem un Centra rīcībā esošā finansējuma ietvaros, izraugās Centra personālu.
  2. Centra tiesības:
     1. atbilstoši Centra specializācijai nodarboties ar zinātniski pētniecisko un pedagoģisko darbību, kā arī pildīt citus darbus saskaņā ar šo nolikumu;
     2. izstrādāt un iesniegt zinātņu prorektoram priekšlikumus par Centra darba uzlabošanu un pilnveidošanu;
     3. savas kompetences ietvaros ieteikt publicēšanai zinātniskos, metodiskos, mācību u.c. veida darbus;
     4. savas darbības nodrošināšanai slēgt telpu nomas līgumus ar RTU, izmantot Centram piešķirtos un pašu nopelnītos finanšu līdzekļus, Centra infrastruktūru, iekārtas un aprīkojumu.
     5. saskaņā ar RTU spēkā esošo kārtību noslēgt sadarbības līgumus ar citām RTU struktūrvienībām vai ar sadarbības partneriem ārpus RTU;
     6. izstrādāt šā nolikuma grozījumus, iesniegt tos izskatīšanai zinātņu prorektoram un sagatavot tos tālākai virzībai apstiprināšanai Senātā.

**4. CENTRA FINANŠU LĪDZEKĻI UN SAIMNIECISKIE JAUTĀJUMI**

4.1.Centra finanšu līdzekļi veidojas RTU noteiktajā kārtībā (no zinātniskai darbībai piešķirtā finansējuma daļas, grantiem, sadarbības projektiem, līgumdarbiem, saimnieciskā darbības u.c.).

4.2.Finanšu līdzekļu izmantošana, kā arī lietošanā saņemtās infrastruktūras izmantošana un apsaimniekošana notiek saskaņā ar ārējos un iekšējos tiesību aktos noteikto.

4.3. Saimnieciskos jautājumus (telpu uzturēšanu, maksu par siltumu, elektroenerģiju u.c.) Centrs risina saskaņā ar RTU pieņemto kārtību.

**5. DARBA SAMAKSAS KĀRTĪBA**

Centra darbinieku darba apmaksa notiek iedalītā un nopelnītā finansējuma ietvaros, saskaņā ar ārējos un RTU iekšējos normatīvajos aktos noteikto kārtību.

**6. REORGANIZĀCIJAS UN LIKVIDĀCIJAS KĀRTĪBA**

Centru reorganizē un/vai likvidē ar RTU Senāta lēmumu pēc rektora vai zinātņu prorektora priekšlikuma.

Senāta priekšsēdētāja E. Gaile- Sarkane

Sagatavoja I. Kalviņa